Държавен вестник, бр. 28, 2004 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  28
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 102
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за обществените поръчки, приет от
ХХХIX Народно събрание на 24 март 2004 г.
Издаден в София на 1 април 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за обществените поръчки
Ч А С Т  П Ъ Р В А
ОБЩИ ПРАВИЛА
Г л а в а  п ъ р в а
ОСНОВНИ ПОЛОЖЕНИЯ
Раздел I
Цел и принципи
Чл. 1. Този закон определя принципите, ус-
ловията и реда за възлагане на обществени
поръчки с цел осигуряване на ефективност при
разходването на бюджетните и извънбюджет-
ните средства, както и на средствата, свързани
с извършването на определени в закона дейнос-
ти с обществено значение.
Чл. 2. Обществените поръчки се възлагат по
процедурата, предвидена в този закон, в съот-
ветствие със следните принципи:
1. публичност и прозрачност;
2. свободна и честна конкуренция;
3. равнопоставеност на всички кандидати.
Раздел II
Обекти и субекти на обществени поръчки
Чл. 3. (1) Обекти на обществени поръчки са:
1. доставките на стоки, осъществени чрез по-
купка, лизинг, наемане от възложителя със или
без право на закупуване, покупка на изплащане;
2. предоставянето на услуги;
3. строителството, включително:
а) изграждане или инженеринг (проектира-
не и изграждане) на строеж;
б) изпълнение или проектиране и изпъл-
нение на една или няколко строителни и мон-
тажни работи по приложение № 1, свързани с
изграждането, реконструирането, преустрой-
ването, поддържането, възстановяването или
рехабилитацията на сгради или строителни съ-
оръжения;
в) инженеринг и изпълнение на една или
повече дейности по изграждане на строеж в
съответствие с изискванията на възложите-
ля, като предпроектно проучване, организа-
ция на строителството, доставка и монтаж на
машини, съоръжения и технологично оборуд-
ване, подготовка и въвеждане на обекта в екс-
плоатация.
(2) Доставката на стоки може да включва
всички необходими предварителни дейности по
реалната употреба на стоката като инсталира-
не, тестване на машини и съоръжения и други.
Чл. 4. Не са обект на обществени поръчки:
1. придобиването или наемането на земя,
съществуващи сгради или други недвижими
имоти, както и учредяването на ограничени
вещни права;
2. придобиването, създаването, продуцира-
нето и копродуцирането на програми от радио-
и телевизионни оператори и предоставянето на
програмно време;
3. финансовите услуги във връзка с емитира-
нето и прехвърлянето на ценни книжа или дру-
ги финансови инструменти и услугите, предос-
тавяни от Българската народна банка;
4. научните изследвания и експериментал-
ните разработки, когато ползите не остават
изключително за възложителя при извършва-
не на неговата дейност и той изцяло е заплатил
услугата.
Чл. 5. (1) Обществените поръчки за услуги в
зависимост от реда, по който се възлагат, се
разделят на:
1. обществени поръчки за услуги, които се
възлагат по общия ред и включват категориите
услуги по приложение № 2;
2. обществени поръчки за услуги, които ос-
вен по общия ред могат да се възлагат и по реда
на глава седма, раздел I и включват категори-
ите услуги по приложение № 3.
(2) Обществена поръчка, която включва
едновременно услуги по ал. 1, т. 1 и 2, се въз-
лага по общия ред, когато стойността на услу-
гите по т. 1 е по-голяма от стойността на ус-
лугите по т. 2.
Чл. 6. Субекти на обществени поръчки са
възложителите, кандидатите и изпълнителите.
Чл. 7. (1) Възложители на обществени по-
ръчки са:
1. Народното събрание, администрацията
на Президентството на Република България,
администрацията на Министерския съвет, ми-
нистерствата, администрациите на държавни-
те комисии, държавните агенции, изпълнител-
ните агенции, областните администрации, ад-
министрациите или юридическите лица на
други държавни органи, създадени с норма-
тивен акт, общините, съдилищата и Консти-
туционният съд;
2. дипломатическите и консулските пред-
ставителства на Република България в чужби-
на, както и постоянните представителства на
Република България към международните
организации;